वाराणसी. नरेंद्र मोदी ने सोमवार को यहां एक रोड शो किया। रामनगर चौक से शास्त्री चौक तक यह करीब 800 मीटर का था। शास्त्री चौक पर पहुंचने के बाद मोदी लाल बहादुर शास्त्री के घर गए। यह पहला मौका है जब कोई पीएम यहां आया। इससे पहले सुबह वे गड़वा आश्रम पहुंचे। यहां उन्होंने गौशाला में गायों को केला और चारा खिलाया। आश्रम की तरफ से उन्हें रुद्राक्ष की मालाएं पहनाई गईं। यहां उन्होंने दीक्षा भी ली। बता दें, यूपी में चुनाव प्रचार का सोमवार को आखिरी दिन है। सातवें और अंतिम फेज में पूर्वांचल की 40 सीटों पर वोटिंग होनी है। यही वजह है कि मोदी और उनके आला मंत्री तीन दिन से बनारस और आसपास के इलाकों में प्रचार कर रहे हैं। मोदी ने शास्त्रीजी के जीवन से जुड़े भजन भी सुने...
- पीएम मोदी सुबह 10.50 पर डीएलडब्ल्यू गेस्ट हाउस से गड़वा आश्रम पहुंचे। उन्होंने गुरु शरणानंद से दीक्षा ली।
- शरणानंद ने कहा, "मैं चाहता हूं कि मोदी के नेतृत्व में भारत विश्वगुरु बने।" शरणानंद ने मोदी को प्रतीक चिह्न भी दिया।
- आश्रम में मोदी ने स्पीच नहीं दी। आश्रम से वे रामनगर चौक रवाना हुए।
- रामनगर चौक से करीब 800 मीटर तक मोदी जनता के दर्शन करते हुए शास्त्री चौक पहुंचे।
- दोपहर 12:30 बजे मोदी पैदल चलकर पूर्व पीएम लाल बहादुर शास्त्री के घर पहुंचे। उन्होंने यहां घर में लगी शास्त्रीजी की तस्वीरें भी देखीं।
- यहां संगीत का प्रोग्राम भी हुआ। मोदी ने शास्त्रीजी के जीवन से जुड़े भजन भी सुने।
- बता दें कि मोदी ने 4 मार्च को बीएचयू से काशी विश्वनाथ मंदिर तक 12 किमी तक का रोड शो किया था। भगवान विश्वनाथ और कालभैरव के दर्शन किए थे। इसी दिन शाम को रैली भी की थी।
- 5 मार्च को भी मोदी ने बनारस में रोड शो और रैली की थी।
शास्त्रीजी के घर पहुंचे वाले दूसरे पीएम बने मोदी
- शास्त्रीजी के घर पहुंचने वाले मोदी दूसरे पीएम हैं। इससे पहले इंदिरा गांधी उनके घर पहुंची थीं।
- मोदी ने यहां एक संदेश भी लिखा, ''जिस भूमि पर भारत के लाल ने संस्कार सीखा उस भूमि को प्रणाम करता हूं। जो भारत के लिए खप गया उसे प्रणाम करना मेरा सौभाग्य है। प्रणाम।" (शास्त्रीजी के घर पहुंचने वाले 1427वें विजिटर बने मोदी, खबर पढ़ने के लिए यहां क्लिक करें)
गड़वा आश्रम क्यों चुना?
- गड़वा आश्रम के 2 करोड़ अनुयायी बताए जाते हैं। इनमें यादवों की बड़ी तादाद शामिल है।
- इनके अलावा, दलित और अन्य पिछड़े समाज के लोग भी इस आश्रम के अनुयायी हैं।
- जानकारों का मानना है कि मोदी आश्रम में जाकर इस तबके के वोट बैंक को अपने पक्ष में करना चाहते हैं।
बनारस पर फोकस क्यों?
- सीनियर जर्नलिस्ट श्रीधर अग्निहोत्री ने बताया कि बनारस पर फोकस की एक वजह तो ये है कि यह मोदी का संसदीय क्षेत्र है, जबकि बीजेपी का प्लान था कि पश्चिम के चुनाव पर दिल्ली से फोकस किया जाएगा।
- मध्य यूपी के चुनाव में बड़े नेताओं ने लखनऊ में डेरा डाल रखा था। इसी तरह, पूर्वांचल की 89 सीटों के लिए बड़े नेताओं ने वाराणसी में डेरा डाला हुआ है। वाराणसी से ही नेता पूर्वांचल के बाकी जिलों पर भी फोकस करेंगे।
- बनारस पर फोकस की एक वजह ये भी है कि वाराणसी में अभी 3 सीटें ही बीजेपी के पास हैं। ऐसे में, वाराणसी में सीटों की संख्या बढ़ाने पर बीजेपी नेताओं का ज्यादा जोर है। साथ ही, पूर्वांचल की 89 सीटें ही बीजेपी का यूपी में भविष्य तय करेंगी।
बनारस में कितनी विधानसभा सीटें?
- वाराणसी में 8 विधानसभा सीटें हैं। इनमें पिंडरा- कांग्रेस, अजगरा (सु)- बसपा, शिवपुर-बसपा, वाराणसी उत्तरी-बीजेपी, वाराणसी दक्षिणी- बीजेपी, वाराणसी कैंट- बीजेपी, सेवापुरी-सपा के पास है।
- वहीं, रोहनिया सीट 2012 में अपना दल के पास थी, लेकिन बाई इलेक्शन में ये सीट सपा के पास चली गई। इस तरह कांग्रेस और बसपा के पास 2-2, बीजेपी के पास 3 और सपा के पास 2 सीटें हैं।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva awa_Deva hin_Deva awa_Deva bho_Deva hin_Deva